**Ministru kabineta noteikumu projekta**

**„Grozījumi Ministru kabineta 1998.gada 13.janvāra noteikumos Nr.9 „Centrālās medicīnas ētikas komitejas nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Ministru kabineta noteikumu „Grozījumi Ministru kabineta 1998.gada 13.janvāra noteikumos Nr.9 „Centrālās medicīnas ētikas komitejas nolikums”” projekts (turpmāk - Projekts) izstrādāts saskaņā ar Ārstniecības likuma 15.pantā noteikto.  |
| 2.  | Pašreizējā situācija un problēmas, kuru risināšanai tiesību akta projekts iztrādāts, tiesiskā regulējuma mērķis un būtība | Saskaņā ar Ministru kabineta 1998.gada 13.janvāra noteikumu Nr.9 „Centrālas medicīnas ētikas komitejas nolikums” (turpmāk – Noteikumi Nr.9) 1.punktu Centrālā medicīniskā ētikas komiteja (turpmāk – CMĒK) ir koleģiāla konsultatīva institūcija, kas izskata uz sociālajām problēmām attiecināmos biomedicīniskā progresa ētikas jautājumus. Šobrīd CMĒK sastāvā ir iekļauts pārstāvis no Veselības ministrijas, Rīgas Stradiņa universitātes, Latvijas Zinātnes padomes, Latvijas Universitātes Eksperimentālās un klīniskās medicīnas institūta, Latvijas Ārstniecības personu profesionālo organizāciju savienības, Latvijas Māsu asociācijas, Latvijas Farmaceitu biedrības, Latvijas Invalīdu biedrības, Latvijas Pensionāru federācijas, Latvijas Evaņģēliski luteriskās Baznīcas Konsistorijas un divi Latvijas Ārstu biedrības pārstāvji.Pēdējā laikā ir pieaudzis CMĒK iesniegto ar genoma izpēti saistīto pētījumu skaits, kā arī CMĒK sēdēs ir aktualizēts jautājums par nepieciešamību CMĒK darbībā iesaistīt ģenētiskās izpētes jomas ekspertus. Vienlaikus Latvijas Invalīdu biedrība ar savu 2012.gada 8.oktobra vēstuli Nr.1/27-12 ir informējusi CMĒK par biedrības biedra dalības CMĒK atsaukšanu un norādījusi, ka CMĒK darbībā nav nepieciešama minētās biedrības pārstāvniecība. Ņemot vērā minēto, nepieciešams atsaukt Latvijas Invalīdu biedrības dalību CMĒK sastāvā, vienlaicīgi nodrošinot cilvēku ar invalidāti interešu pārstāvniecību CMĒK.Tāpat, ņemot vērā veiktās izmaiņas reliģisko organizāciju jomā, ir nepieciešams redakcionāli precizēt CMĒK pārstāvētās institūcijas.Plānotās izmaiņas CMĒK pārstāvniecībā tika izskatītas CMĒK sēdēs, kurās CMĒK locekļi atbalstīja atvasinātas publisku personas „Latvijas Biomedicīnas pētījumu un studiju centrs”, Latvijas Cilvēku ar īpašām vajadzībām sadarbības organizācijas SUSTENTO pārstāvju iekļaušanu CMĒK sastāvā, kā arī nepieciešamo redakcionālo grozījumu veikšanu un Latvijas Invalīdu biedrības pārstāvniecības atsaukšanu.Projekts paredz papildināt CMĒK sastāvā pārstāvētās institūcijas, iekļaujot atvasinātu publisku personu „Latvijas Biomedicīnas pētījumu un studiju centrs”, aizstāt Latvijas invalīdu biedrības pārstāvi ar Latvijas Cilvēku ar īpašām vajadzībām sadarbības organizācijas SUSTENTO pārstāvi un veikt redakcionālus precizējumus. Ņemot vērā iepriekš minēto, Projekta mērķis ir veikt grozījumus MK noteikumos Nr.9, lai aktualizētu CMĒK pārstāvētās institūcijas, tādējādi nodrošinot dažādu jomu speciālistu pārstāvniecību CMĒK un kvalitatīvu, pilnvērtīgu pētījumu projektu izvērtēšanu, veicinot biomedicīniskā progresa ētikas jautājumu attīstību un īstenošanu valstī. |
| 3.  | Projekta izstrādē iesaistītās institūcijas | Veselības ministrija |
| 4.  | Cita informācija | Nav  |

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Veselības ministrijas ir izstrādājusi Ministru kabineta rīkojuma projektu “Par Centrālās medicīniskās ētikas komitejas personālsastāvu”, ar kuru tiks apstiprināts CMĒK personālsastāvs.  |
| 2. | Atbildīgā institūcija |  Veselības ministrija |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija ir ievietota Veselības ministrijas mājas lapā. |
| 2. | Sabiedrības līdzdalība projekta izstrādē | Informācija ir ievietota Veselības ministrijas mājas lapā. |
| 3. | Sabiedrības līdzdalības rezultāti | Par projekta redakciju nav saņemti iebildumi vai priekšlikumi. Viedokli par projektu sniedza  Latvijas Evaņģēliski luteriska baznīca, norādot, ka atbalsta projekta virzību. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Veselības ministrija, Rīgas Stradiņa universitāte, Latvijas Zinātnes padome, Latvijas Universitātes Eksperimentālās un klīniskās medicīnas institūts, Latvijas Ārstniecības personu profesionālo organizāciju savienība, Latvijas Māsu asociācija, Latvijas Farmaceitu biedrība, Latvijas Pensionāru federācija, Latvijas Evaņģēliski luteriskās Baznīca, Latvijas Ārstu biedrība, atvasināta publiska persona „Latvijas Biomedicīnas pētījumu un studiju centrs” un Latvijas Cilvēku ar īpašām vajadzībām sadarbība organizācija SUSTENTO. |
| 2. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija |  |

*Anotācijas II, III un V sadaļa – projekts šīs jomas neskar.*

Veselības ministra vietā

Ministru prezidente L.Straujuma

17.10.2014. 10:55

615

G.Jermacāne

67876167, guna.jermacane@vm.gov.lv